Dié SA Hollywood-sterre kuier saam in Hollywood | SARIE
Dié SA Hollywood-sterre kuier saam in Hollywood	deur SARIE.com-span
Suid-Afrikaners se talente ken geen einde nie – en Hollywood weet dit ook! En tussendeur die groot kontrakte en glansryke geleenthede het dié twee mekaar gevind …
Sharlto Copley, ook bekend as Wikus van der Merwe van District 9, en kaptein H.M. “Howling Mad” Murdock van The A-Team-film, speel in nóg ‘n trefferfilm teenoor Matt Damon. By die première van Elysium het sy meisie Tanit Phoenix hom vergesel.
Tanit het verlede jaar na Los Angeles getrek om by Sharlto te wees. Tanit is bekend as ‘n model, maar haar akteursloopbaan begin nou vlamvat. Sy is in Spud 1 en 2 te sien, asook in Safe House en Death Race: Inferno.
Elysium speel af in 2154 waarin mense verdeel word tussen werkers en diegene wat in luuksheid woon. Die hoofspeler Max DeCosta (Matt Damon) wil egter nie sy lot aanvaar nie, en begin daarteen stry. Sharlto speel ‘n polisieagent wat wet en order moet handhaaf. Jodie Foster speel ook in dié film. Elysium se regie is deur die Suid-Afrikaner Neill Blomkamp (wat ook verantwoordelik is vir District 9) behartig.